**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PROJEKTO „SOCIALINIŲ PASLAUGŲ INFRASTRUKTŪROS IR PASLAUGŲ MODERNIZAVIMAS BEI PLĖTRA PLUNGĖS RAJONO SAVIVALDYBĖJE“ ĮGYVENDINIMUI**

2024 m. gegužės 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 12 ir 14 punktais, 15 straipsnio 4 dalimi ir Regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairėmis, patvirtintomis Lietuvos Respublikos socialinės apsaugos ir darbo ministro 2023 m. birželio 30 d. įsakymu Nr. A1-439 „Dėl regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairių patvirtinimo“, Plungės rajono savivaldybės taryba nusprendžia:

1. Pritarti projekto „Socialinių paslaugų infrastruktūros ir paslaugų modernizavimas bei plėtra Plungės rajono savivaldybėje“ (toliau – Projektas) įgyvendinimui, kartu su partneriu VšĮ Plungės bendruomenės centru (toliau – Bendruomenės centras).
2. Užtikrinti nuosavą įnašo dalį ne mažiau kaip 15 proc. visų tinkamų finansuoti Projekto išlaidų bei padengti netinkamas finansuoti, tačiau šiam Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas.
3. Užtikrinti Projekto tęstinumą 5 (penkerius) metus po Projekto įgyvendinimo pabaigos.
4. Įpareigoti Plungės rajono savivaldybės administraciją parengti su Bendruomenės centru pasirašomą Projekto jungtinės veiklos (partnerystės) sutartį.
5. Įgalioti Plungės rajono savivaldybės administracijos direktorių, o jo nesant – Plungės rajono savivaldybės administracijos direktoriaus pavaduotoją, pasirašyti sprendimo 4 punkte nurodytą jungtinės veiklos (partnerystės) sutartį ir visus kitus Projektui įgyvendinti reikalingus dokumentus. Įgaliojimas galioja iki Projekto ataskaitinio laikotarpio po užbaigimo pabaigos.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Strateginio planavimo ir investicijų skyriaus vedėja Žaneta Vaitkuvienė

Teisės, personalo ir civilinės metrikacijos skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Socialinės paramos skyriaus vedėja Jolanta Puidokienė

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė l. e. Strateginio planavimo ir investicijų skyriaus vedėjo pavaduotojo pareigas Ingrida Stanienė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO PROJEKTO „SOCIALINIŲ PASLAUGŲ INFRASTRUKTŪROS IR PASLAUGŲ MODERNIZAVIMAS BEI PLĖTRA PLUNGĖS RAJONO SAVIVALDYBĖJE“ ĮGYVENDINIMUI“**

2024 m. gegužės 20 d.

Plungė

**1. Parengto sprendimo projekto tikslai, uždaviniai.**

Gauti Plungės rajono savivaldybės (toliau – Savivaldybė) tarybos pritarimą projekto „Socialinių paslaugų infrastruktūros ir paslaugų modernizavimas bei plėtra Plungės rajono savivaldybėje“ (toliau – Projektas) įgyvendinimui ir Savivaldybės administracijos ir VšĮ Plungės bendruomenės centro (toliau – Bendruomenės centras) jungtinės veiklos (partnerystės) sutarties dėl Projekto įgyvendinimo pasirašymui. Užtikrinti nuosavą įnašo dalį ne mažiau kaip 15 proc. visų tinkamų finansuoti Projekto išlaidų bei padengti netinkamas finansuoti, tačiau šiam Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas. Užtikrinti Projekto tęstinumą 5 (penkerius) metus po Projekto įgyvendinimo pabaigos. Įgalioti Savivaldybės administracijos direktorių, o jo nesant – Savivaldybės administracijos direktoriaus pavaduotoją, pasirašyti jungtinės veiklos (partnerystės) sutartį ir visus kitus Projektui įgyvendinti reikalingus dokumentus.

VšĮ Centrinė projektų valdymo agentūra (toliau – CPVA) 2024 m. liepos mėn. numato skelbti kvietimą Nr. 28-405-P „Socialinių paslaugų prieinamumo gerinimas Telšių regione IV“ Projekto įgyvendinimo plano (toliau – PĮP) teikimui. Projektų atrankos būdas – regioninis planavimas. Projekto vykdytojas – Savivaldybės administracija, partneris – Bendruomenės centras.

Bendruomenės centras, kurios dalininkė yra Savivaldybė, patikėjimo teise valdo pastatą, adresu Vytauto g. 29, Plungė, kuriam dar I žmonių su negalia globos deinstitucionalizacijos etapo įgyvendinimo metu, siekiant pastatą pritaikyti socialinėms paslaugoms teikti, buvo parengtas rekonstrukcijos techninis projektas. Šiuo Projektu numatoma prisidėti prie II žmonių su negalia deinstucionalizacijos etapo ir rekonstravus įveiklinti miesto šerdyje esantį minėtą pastatą, jame įkuriant:

1. Intelekto ir (ar) proto negalią turintiems asmenims socialines dirbtuves (SD) ir dienos užimtumo centrą (DUC), aprūpintą įranga ir baldais, kuriuose būtų užtikrintas socialinių paslaugų teikimas grupinio gyvenimo namų gyventojams bei kitiems Savivaldybės gyventojams.

2. Senyvo amžiaus asmenims dienos centrą (SDC), aprūpintą įranga ir baldais, kuriame būtų teikiamos socialinės priežiūros (socialinių įgūdžių ugdymo ir palaikymo) paslaugos senyvo amžiaus asmenims.

Pritaikoma dalis pastato (958,55 kv. m, iš kurio DUC/SD – 643,72 kv. m, SDC – 314,76 kv. m). DUC/SD veiklos bus vykdomos pirmame ir trečiame pastato aukštuose, SDC veikla – antrame pastato aukšte. Dėl šios priežasties investicijos skaičiuojamos pro rata principu pagal reikalingą plotą veikloms vykdyti. Bendra planuojamo projekto vertė 1 876 471,00 eurų:

1 veiklai (DUC/SD) numatoma skirti 1 258 328,00 eurų;

2 veiklai (SDC) numatoma skirti 618 143,00 eurų.

Nurodytos sumos apima projektinė dokumentacijos, rangos darbų, techninės priežiūros paslaugų, projekto vykdymo priežiūros paslaugų, baldų, įrangos bei kito inventoriaus įsigijimo išlaidas.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Sprendimo projektu nebus keičiamas įstatymo nuostatomis įtvirtintas teisinis reguliavimas.

**3. Kodėl būtina priimti sprendimą, kokių pozityvių rezultatų laukiama.**

Priėmus sprendimą bus pritarta įgyvendinti Projektą ir bus galima teikti PĮP CPVA Projekto finansavimui gauti. Įgyvendinus Projektą bus prisidėta prie Institucinės globos pertvarkos įgyvendinimo, išplėtotos trūkstamos socialinės paslaugos bei jų infrastruktūra.

**4. Lėšų poreikis ir finansavimo šaltiniai.**

Pagal finansavimo gaires didžiausia galima Projekto finansuojamoji dalis sudaro 85 proc. visų tinkamų finansuoti Projekto išlaidų, nuosavo įnašo dalis – 15 proc.

Bendra Projekto vertė 1 876 471,00 eurų, iš kurių:

1 595 000,00 eurų – ES finansavimo lėšos,

281 471,00 eurų – Savivaldybės biudžeto lėšos.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Nėra.

**7. Sprendimo projekto antikorupcinis vertinimas.**

Nėra.

**8. Nurodyti, kieno iniciatyva sprendimo projektas yra parengtas.**

Savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Strateginio planavimo ir investicijų skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Taip* |  |
| *Finansams* | *Taip* |  |
| *Socialinei aplinkai* | *Taip* |  |
| *Viešajam administravimui* |  | *Nėra* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nėra* |
| *Administracinei naštai* |  | *Nenumatomas* |
| *Regiono plėtrai* | *Teigiamas* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

L. e. Strateginio planavimo ir investicijų skyriaus

vedėjo pavaduotojo pareigas Ingrida Stanienė