**PAGALBOS SUTARTIS**

2024 m. d. Nr.

Plungė

**Plungės rajono savivaldybė** (toliau – Savivaldybė), atstovaujama Savivaldybės mero, veikiančio pagal Lietuvos Respublikos vietos savivaldos įstatymo jam suteiktus įgaliojimus, ir

**Lietuvos Raudonojo Kryžiaus draugija** (toliau – Draugija), atstovaujama Klaipėdos regioninio skyriaus vadovės Jolantos Jonikienės, veikiančios pagal 2024 m. sausio 3 d. įgaliojimą Nr. ĮG-24/01-04,

toliau kartu vadinamos Šalimis, o kiekviena atskirai – Šalimi, atsižvelgdamos į Lietuvos Respublikos krizių valdymo ir civilinės saugos bei mobilizacijos ir priimančiosios šalies paramos įstatymus (toliau – Įstatymai) sudarė šią pagalbos sutartį (toliau – Sutartis) ir susitarė dėl toliau išvardytų sąlygų.

**I. SUTARTIES OBJEKTAS**

1. Sutarties tikslas – užtikrinti sklandų bendradarbiavimą vykdant veiklas įvykių, ypatingų įvykių, ekstremaliųjų įvykių, krizių ir ekstremaliųjų situacijų prevencijos ir parengties srityse, jų valdymo, padarinių likvidavimo, taip pat įvedus nepaprastąją ar karo padėtį, paskelbus mobilizaciją, demobilizaciją.

2. Šalys, vykdydamos joms teisės aktų pavestus uždavinius ir siekdamos tinkamai įgyvendinti Sutarties tikslą, turi bendradarbiauti viena su kita:

2.1. teikiant humanitarinę pagalbą ir reikiamas paslaugas atliepiant humanitarinius poreikius;

2.2 vykdant paieškos, gelbėjimo ir neatidėliotinus darbus, kurie nustatyti Lietuvos Respublikos krizių valdymo ir civilinės saugos įstatymo 2 str. 11, 25, 26 dalyse;

2.3. siekiant padėti krizių valdymo ir civilinės saugos sistemos subjektams vykdyti funkcijas, susijusias su krizių, ekstremaliųjų įvykių ir ekstremaliųjų situacijų prevencija, mobilizacija bei jų valdymu ir padarinių šalinimu.

**II. ŠALIŲ ĮSIPAREIGOJIMAI IR TEISĖS**

3. Šalių įsipareigojimai:

3.1. Savivaldybėįsipareigoja užtikrinti, kad:

3.1.1. vykdant Savivaldybės gyventojų švietimą civilinės saugos klausimais pagal galimybę įtraukti ir kitus Savivaldybėje veiklą vykdančius civilinės saugos pajėgų subjektus;

3.1.2. įvykių, ypatingų įvykių, ekstremaliųjų įvykių, krizių ir ekstremaliųjų situacijų metu, prireikus Draugijos pagalbos, sudaryti galimybę Draugijos atstovams dalyvauti Savivaldybės operacijų centro ir / ar gyventojų evakavimo organizavimo grupės ar kitų grupių, sudarytų dėl šiame punkte nurodytų situacijų, veikloje;

3.1.3. organizuojant Savivaldybės lygio civilinės saugos, mobilizacijos ar kitas su įvykiais, ypatingais įvykiais, ekstremaliaisiais įvykiais, krizėmis ir ekstremaliomis situacijomis susijusias pratybas, į jas įtraukti Draugijos atstovus;

3.1.4. aprūpinti Plungės rajono savivaldybės teritorijoje veikiančios Draugijos savanorių grupes materialiniais resursais, reikalingais teikiant pagalbą Savivaldybės teritorijoje įvykusių įvykių, ekstremaliųjų įvykių, krizių ir ekstremaliųjų situacijų, taip pat mobilizacijos, nepaprastosios ar karo padėties metu.

3.2. Draugija įsipareigoja:

3.2.1. Savivaldybei teikiant pagalbą, Plungės rajono savivaldybės teritorijoje, vykdyti Savivaldybės mero ir/arba Administracijos direktoriaus, Savivaldybės operacijų centro sprendimus, prašymus įvykių, ypatingų įvykių, ekstremaliųjų įvykių, krizių ir ekstremaliųjų situacijų valdymo, prevencijos, padarinių likvidavimo srityje, taip pat mobilizacijos, nepaprastosios ar karo padėties metu, kiek tai susiję su šios Sutarties įgyvendinimu ir neprieštarauja Draugijos veiklos principams (įtvirtintiems Įstatuose ir Lietuvos Raudonojo Kryžiaus draugijos, Raudonojo Kryžiaus, Raudonojo Pusmėnulio ir Raudonojo Kristalo emblemos ir pavadinimo įstatyme), suburiant Draugijos savanorius, teikiančius pirmąją pagalbą, psichosocialinę, emocinę ir humanitarinę pagalbą, ir „pasirengimo ir ekstremalių situacijų savanorius“ iš anksto pasiruošusius dirbti ekstremaliųjų įvykių, ekstremaliųjų situacijų ar mobilizacijos metu;

3.2.2. pakviesta dalyvauti Savivaldybės operacijų centro ir/ar gyventojų evakavimo organizavimo grupės veikloje ar kitoje veikloje, susijusioje su mobilizacijos ar priimančios šalies pasirengimu ir vykdymu;

3.2.3. pakviesta dalyvauti Savivaldybės administracijos organizuojamose civilinės saugos, mobilizacijos ar kitose su krizėmis ir ekstremaliomis situacijomis susijusiose pratybose ir savarankiškai organizuoti Draugijos darbuotojų ir savanorių kvalifikacijos kėlimo veiklas civilinės saugos srityse;

3.2.4. pakviesta prisijunti prie Savivaldybės organizuojamo gyventojų švietimo civilinės saugos ir mobilizacijos klausimais;

3.2.5. rinkti, apibendrinti ir pagal Savivaldybės administracijos paklausimą teikti informaciją apie Draugijos valdomus materialinius ir žmogiškuosius resursus (jų kompetencijas), kuriuos galėtų pasitelkti Savivaldybėje įvykusių įvykių, ekstremaliųjų įvykių, krizių ir ekstremaliųjų situacijų metu, taip pat mobilizacijos, nepaprastosios ar karo padėties metu. Apie galimus pasitelkti žmogiškuosius ir materialinius resursus kas ketvirtį informuoti Savivaldybės merą ir Savivaldybės administraciją;

3.2.6. užtikrinti, kad pasitelkiami savanoriai ypatingų įvykių, ekstremaliųjų įvykių, krizių ir ekstremaliųjų situacijų metu, taip pat mobilizacijos, nepaprastosios ar karo padėties metu būtų apmokyti pirmosios pagalbos ir psichosocialinės pagalbos teikimo.

4. Šalys turi visas Lietuvos Respublikos teisės aktuose numatytas teises.

**III. IŠLAIDŲ KOMPENSACIJOS TVARKA**

5. Draugijos išlaidos, susijusios su pasirengimu atlikti šioje Sutartyje nurodytus darbus ir funkcijas, taip pat išlaidos, susijusios su šioje Sutartyje nurodytais mokymais, kompensuojamos vadovaujantis Savanorių, tarptautinių humanitarinių organizacijų ir nevyriausybinių organizacijų pajėgų patirtų išlaidų kompensavimo sąlygų ir tvarkos aprašu, patvirtintu Lietuvos Respublikos Vyriausybės 2022 m. gruodžio 29 d. nutarimu Nr. 1317 „Dėl Savanorių, tarptautinių humanitarinių organizacijų ir nevyriausybinių organizacijų pajėgų patirtų išlaidų kompensavimo sąlygų ir tvarkos aprašo patvirtinimo“ (toliau – Aprašas).

6. Sutarties Šalys per 6 (šešis) mėnesius sudaro tarptautinių humanitarinių organizacijų ir nevyriausybinių organizacijų pajėgų veiklų planą (toliau – Planas), kaip tai numato Aprašo 16 punktas. Šis Planas sudaromas 3 (trejų) metų laikotarpiui su galimybe atnaujinti kas 6 (šešis) mėnesius.

**IV. KITOS SĄLYGOS**

7. Dėl atskirų pagalbos veiksmų apimties ir sąlygų Šalys gali sudaryti atskirus susitarimus, kurie taptų šios Sutarties priedais.

8. Už Sutarties vykdymą, koordinavimą bei įgyvendinimą atsakingu asmeniu iš Draugijos pusės skirti Lietuvos Raudonojo Kryžiaus draugijos Klaipėdos regioninio skyriaus vadovę Jolantą Jonikienę, mob. tel. +370 675 68 475, el. paštas klaipeda[@redcross.lt](mailto:elektrenai@redcross.lt).

9. Už Sutarties vykdymą, koordinavimą bei įgyvendinimą atsakingu asmeniu iš Savivaldybės pusės skirti Savivaldybės administracijos Bendrųjų reikalų skyriaus valstybės tarnautojus: parengties pareigūną (patarėją) Vidmantą Mončį, mob. tel. +370 687 16 746, el. paštas sauga[@plunge.lt](mailto:elektrenai@redcross.lt) ir vyriausiąjį specialistą Tomą Mikelkeičių, atsakingą už mobilizacijos ir priimančiosios šalies paramos įgyvendinamą, mob. tel. +370 611 47 275, el. paštas [tomas.mikelkevicius@plunge.lt](mailto:tomas.mikelkevicius@plunge.lt).

10. Sutartis įsigalioja ją pasirašius abiem Sutarties Šalims ir galioja 10 (dešimt) metų.

11. Sutartis gali būti nutraukiama abipusiu raštišku susitarimu arba vienašališkai vienos iš Šalių iniciatyva, įspėjus kitą Šalį raštu ne vėliau kaip prieš 30 (trisdešimt) kalendorinių dienų.

12. Sutartis gali būti keičiama ar papildoma tik rašytiniu Šalių susitarimu. Visi Sutarties pakeitimai ir papildymai yra neatsiejama Sutarties dalis ir galioja tik su šia Sutartimi.

13. Pasikeitus už Sutarties vykdymą atsakingiems asmenims (pareigybėms), nurodytiems Sutarties 9 punkte, atitinkama Šalis įsipareigoja apie tai pranešti kitai Šaliai nedelsiant, bet ne vėliau kaip per 5 (penkias) darbo dienas.

14. Sutartyje vartojamos sąvokos suprantamos taip, kaip jos apibrėžtos Lietuvos Respublikos krizių valdymo ir civilinės saugos bei mobilizacijos ir priimančiosios šalies paramos įstatymuose.

15. Ginčai, kylantys dėl Sutarties sąlygų, sprendžiami derybomis, nesusitarus – Lietuvos Respublikos įstatymų nustatyta tvarka.

16. Ši Sutartis yra sudaryta lietuvių kalba 2 (dviem) egzemplioriais, po vieną kiekvienai Šaliai ir turinčiais vienodą juridinę galią, išskyrus jei Šalys ją pasirašo kvalifikuotais elektroniniais parašais, tuomet sudaromas vienas jos egzempliorius.

**V. SUTARTIES ŠALIŲ REKVIZITAI IR PARAŠAI**

|  |  |
| --- | --- |
| **Savivaldybė:** Plungės rajono savivaldybė Kodas 111104268 Adresas: Vytauto g. 12, 90123, Plungė Tel. (8 448) 73 134 El. paštas: [priimamasis@plunge.lt](mailto:priimamasis@plunge.lt)  Savivaldybės meras Audrius Klišonis | **Lietuvos Raudonojo Kryžiaus draugija:** Konstitucijos pr. 7A, LT-09308 Vilnius Kodas 190679146  Tel. +370 5 262 8037  El. paštas:  [www.redcross.lt](http://www.redcross.lt)  Lietuvos Raudonojo Kryžiaus draugijos Klaipėdos regioninio skyriaus vadovė  Jolanta Jonikienė |