2024–2029 m. Telšių regiono funkcinės zonos strategijos

1 priedas

1 lentelė. FZ savivaldybių sprendimai dėl žemaitiško identiteto puoselėjimo

|  |  |  |  |
| --- | --- | --- | --- |
| MAŽEIKIAI | PLUNGĖ | RIETAVAS | TELŠIAI |
| 2022 m. sausio 28 d. Mažeikių rajono savivaldybės tarybos sprendimas Nr. T1-19 „Dėl 2022 metų kaip Žemaičių kalbos metų paminėjimo“  2024 m. sausio 25 d. Mažeikių rajono savivaldybės tarybos sprendimas Nr. T1-7 „Dėl 2024 metų paminėjimo Žemaitiško rašto metais Mažeikių rajono savivaldybėje“ | Dėl 2019 metų paskelbimo Žemaitijos metais[[1]](#footnote-1)  2021 m. lapkričio 25 d. IX šaukimo Plungės rajono savivaldybės tarybos 30 posėdžio protokolinis nutarimas „Dėl Žemaičių kalbos minėjimo 2022 m.“  2023 m. gruodžio 21 d. Plungės rajono savivaldybės tarybos sprendimas „Dėl 2024 metų paminėjimo žemaitiško rašto metais Plungės rajono savivaldybėje“  2024 m. vasario 8 d. Plungės rajono savivaldybės tarybos sprendimas T1-6 „Dėl žemaitiško rašto metų minėjimo Plungės rajono savivaldybėje programos patvirtinimo“ | 2021 m. gruodžio 23 d. Rietavo savivaldybės tarybos sprendimas T1-167 „Dėl 2022 metų paskelbimo žemaičių kalbos metais Rietavo savivaldybėje“ (įtrauktos visos švietimo, kultūros, Nevyriausybinės organizacijos, bendruomenės. Parengta Rietavo savivaldybės Žemaičių kalbos metų minėjimo programa (ją sudaro virš 30 renginių, kurių didžioji dalis – vedami žemaitiška tarme)  2023 m. gruodžio 21 d. Rietavo savivaldybės tarybos sprendimas T1-118 „Dėl 2024 metų paskelbimo žemaitiško rašto metais Rietavo savivaldybėje“ | 2021 m. spalio 28 d. Telšių rajono savivaldybės tarybos sprendimas Nr. T1-404 „Telšių rajono etninės kultūros plėtros 2022–2024 m. programa“  2021 m. lapkričio 30 d. Telšių rajono savivaldybės administracijos direktoriaus įsakymas Nr. A1-1962 „Žemaičių kalbos metų minėjimo programa“  2023 m. gruodžio 28 d. Telšių rajono savivaldybės tarybos sprendimas Nr. T1-369 „Dėl 2024 metų paminėjimo Žemaitiško rašto metais“ (programa šiuo metu ruošiama) |

2 lentelė. Maitinimo ir gėrimų teikimo veiklos įmonių maitinimo vienetų skaičius Telšių regiono savivaldybėse, 2018–2022 metų pabaigoje | vnt.



2023–2029 m. Telšių regiono funkcinės zonos strategijos

2 priedas

**Regioninis bendradarbystės ir verslumo kompetencijų stiprinimo centras** (toliau – Bendradarbystės centras) kuriamas atnaujinant ir pritaikant dalies pastato, adresu L. Ivinskio g. 5, Rietavas, patalpas.

**Bendradarbystės centras –** tai atviros bendravimo, bendradarbiavimo ir darbo erdvės, kuriose vienodomis sąlygomis teikiamos viešosios ir administracinės paslaugos smulkiojo ir vidutinio verslo subjektams bei ketinantiems pradėti verslą asmenims iš viso Telšių regiono: patalpų, techninės ir biuro įrangos nuoma ir praktinė pagalba; metodinės paslaugos; tarptautiškumo ir kitais verslui aktualiais klausimais paslaugos (remiantis SVV plėtros įstatymu).

## **Bendradarbystės centras turės šias erdves/zonas:**

1. Technologinė zona: kūrybinių industrijų laboratorija ir 3D spausdinimo laboratorija, skirta produktų prototipų kūrimui ir gamybai.

Bendradarbystės centro Kūrybinių industrijų laboratorijos ir 3D spausdinimo laboratorijos zoną sudaro:

pritaikyta patalpa (-os) filmavimui, įrašams daryti ir garso bei vaizdo redagavimui. Šios patalpos būtų aprūpintos aukštos kokybės audiovizualine įranga, įskaitant profesionalias kameras, garso įrašymo įrangą, montavimo stotis ir kitas reikalingas technologijas.

Pritaikyta patalpa (-os) trimačiams modeliavimo įrankiams, 3D spausdinimo įrankiams, virtualios ir papildytos realybės įrankiams, kompiuteriams ir kitai reikalingai įrangai.

2. Kūrybinė zona, skirta susitikimams, mokymams, renginiams – kompetencijų ugdymui, naujų verslo modelių, produktų ir paslaugų išvystymui, naudojant skaitmenines technologijas ir bendradarbiaujant skirtingų sektorių verslams. Įskaitant etnokultūros zoną, skirtą bendrosios kultūros ir etnokultūros stiprinimui, žemaitiško paveldo saugojimui.

Bendradarbystės centro kūrybinę zoną sudaro: susitikimų kambariai, mokymų, konferencijų salės, aprūpintos įranga ir interneto ryšiu, kurios naudojamos bendriems renginiams, susitikimams su kolegomis ar klientais.

3. Darbo ir multifunkcinė zona, skirta verslo subjektų darbui užtikrinti.

Bendradarbystės centro darbo ir multifunkcinę zoną sudaro: įkurtos darbo vietos paremtos dalijimosi principu, kurios yra aprūpintos bazine biuro įranga ir interneto ryšiu, spausdinimo, kopijavimo ir skenavimo paslaugomis, interneto prieiga, virtuvės, kavos ar arbatos paslaugomis, rezervacija ir pan.

Bendradarbystės centro erdvės/zonos kuriamos naudojant tarptautinę bendradarbystės centrų patirtį, pvz. Talent Garden[[2]](#footnote-2), taip užtikrinant Bendradarbystės centro tarptautinį įsitinklinimą bei tarptautinius verslo subjektų mainus ir verslų bendradarbiavimą.

## **Bendradarbystės centro vykdomos veiklos:**

**1. 3D technologijų integravimas į verslo veiklą prototipavimui ir gamybai.**

Tai apima virtualią ir papildytą realybę, trimačius modeliavimo įrankius ir kitas 3D inovacijas. Įkurtoje 3D spausdinimo laboratorijoje regiono smulkiojo ir vidutinio verslo subjektams ir (arba) verslą pradėti ketinantiems fiziniams asmenims bus suteikiama techninė ir metodinė pagalba: padedant ekspertams ir naudojantis 3D technologijomis jie atliks 3D modelių projektavimą, kurs prototipus, vykdys gamybą, pritaikant ją klientų poreikiams.

***Veiklos vykdymo vietos ir formos****:*

*Veiklos vyks kūrybinių industrijų laboratorijoje ir 3D spausdinimo laboratorijoje.*

*Kūrybinių industrijų laboratorija naudos 3D spausdinimą kaip įrankį dizaino objektų kūrimui. 3D laboratorija teiks techninę pagalbą modeliuojant ir spausdinant verslo subjektų ir kūrėjų sukurtus prototipus ir gaminius. Čia bus galima eksperimentuoti su įvairiomis formomis, struktūromis ir medžiagomis, kuriant unikalius ir novatoriškus dizaino objektus bei gaminius. Išskirtinumas – didelių gabaritų (iki 1 metro skersmens) spausdinimo galimybė.*

**2. Tarptautinėmis praktikomis paremtos verslo spartinimo ir verslumo skatinimo veiklos, buriančios novatorišką ir sąveikaujančią regiono verslo bendruomenę. Didelis dėmesys skiriamas kūrybinių industrijų sektoriaus stiprinimui.**

Tarptautinė Rietavo TVIC patirtis ir ryšiai su verslu, mokslu, socialinėmis institucijomis suteikia unikalią paslaugą **verslo spartinimui** ir **verslumo regione skatinimui**, paremtą tarptautine ekspertine patirtimi ir įžvalgomis. Inicijuojama ir fasilituojama[[3]](#footnote-3) tarpsektorinė ir tarptautinė partnerystė tarp verslų, suteikianti verslo subjektams kompetencijų eksperimentuoti, kurti naujus verslo modelius ir vystyti tarptautinę rinką atitinkančius produktus ir paslaugas. Vykdomi tarptautiniai renginiai skatinantys regiono verslumą.

***Veiklos vykdymo vietos ir formos****:*

*Veikla vykdoma kūrybinėje zonoje, darbo ir multifunkcinėje zonoje.*

*Organizuojami įvairūs renginiai ir seminarų programos, skirtos bendradarbiavimui, tinklo kūrimui ir profesiniam tobulėjimui; organizuojami kūrybiniai seminarai, dirbtuvės, pokalbiai, skatinantys įkvėpimą ir naujų idėjų generavimą; padedama ieškoti finansavimo šaltinių, kurti rinkodaros strategijas ir platinimo kanalus; konsultuojama verslo ir kūrybinių projektų išvystymo ir įgyvendinimo klausimais.*

*Ypatingas dėmesys skiriamas* ***tradicinio verslo partnerystės su technologijų ir kūrybinių industrijų veikėjais vystymui,*** *tokiu būdu sudarant sąlygas kurti inovatyvius verslo sprendimus ir produktus, bei* ***technologijų ir kūrybinių industrijų veikėjų partnerystės vystymui****, sudarant sąlygas kurti naujus verslo modelius ir taip stiprinti kūrybinių industrijų sektorių.*

**3. Bendrosios kultūros ir etnokultūros stiprinimo veiklos, kurias inicijuos Mobili komanda skaitmeninant (vaizdo ir garso) žemaitišką paveldą**. Bus kuriami audiovizualiniai produktai ir projektai, vykdomos mokymo programos ir kūrybiniai projektai. Vykdant šią veiklą susitiks profesionalūs ir entuziastingi žmonės, siekiantys išsaugoti ir plėtoti žemaičių kultūrinį paveldą, pasitelkdami modernias skaitmenines technologijas.

***Veiklos vykdymo vietos ir formos****:*

*Veikla vykdoma kūrybinių industrijų laboratorijoje, kūrybinėje zonoje, darbo ir multifunkcinėje zonoje.*

*Vyks žemaitiško paveldo skaitmeninimo darbai, susitikimai su etnokultūros ekspertais ir žemaitiško identiteto puoselėtojais.*

## Planuojamos Bendradarbystės centro paslaugos

**Bendradarbystės centras teiks įvairias paslaugas, kad patenkintų įvairių klientų poreikius ir skatintų regiono verslumą bei burtų novatorišką ir sąveikaujančią regiono verslo bendruomenę**

1. Konsultacijos, mentorystė ir fasilitavimas.

2. Mokymai ir renginiai.

3. Bendrosios darbo ir susitikimų erdvės.

4. Techninė ir kūrybinė įranga.

5. Verslo tinklų ir bendruomenės plėtra.

6. Dalyvavimas tarptautiniuose tinkluose.

Šios paslaugos ir erdvės suteikia lankstumą ir galimybę dirbti, susitikti ir bendrauti su kitais profesionalais, kurie dirba toje pačioje ar panašioje srityje.

## **Planuojami darbai**

1. Patalpų pritaikymas planuojamoms veikloms vykdyti: būtų atliekami reikalingi atnaujinimai ir pertvarkymai, kad patalpos atitiktų numatytus reikalavimus ir poreikius.

2. Baldų, įrangos ir priemonių įsigijimas: būtų įsigyjama įranga ir baldai, pritaikyti technologinei zonai ir kitoms erdvėms. Planuojama įsigyti specialią įrangą ir technologijas kūrybinių industrijų srityje. Tai apims įvairių dydžių 3D spausdintuvus, pradedant nuo mažiausių modeliavimo sprendimų iki didžiagabaritinio, kuris galės spausdinti, pvz. metro ilgio skersmens prototipus ir panašiai. Taip būtų užtikrintas tinkamas įrankių ir technologijų prieinamumas visoms centro veikloms vykdyti.

3. Lankytojų skaičiuotuvų įrengimas: būtų sumontuoti ir įdiegti lankytojų skaičiuotuvai, siekiant sekti centrą lankančių asmenų skaičių.

4. Lifto įrengimas: būtų sumontuotas liftas, siekiant užtikrinti patogų ir prieinamą prieigą į visas pastato erdves.

1. <https://www.e-tar.lt/portal/lt/legalAct/761e1830b3d111e791568c9e74529e76>. [↑](#footnote-ref-1)
2. RTVIC užmezgė ryšius su Talent Garden centrais Vilniuje, Milane, Kopenhagoje. [↑](#footnote-ref-2)
3. Tarpininkavimas, padedantis grupei ar bendruomenei koordinuoti veiksmus ir siekti bendrų tikslų (https://ekalba.lt/naujazodziai/fasilitavimas?i=4a9ada7b-01b0-4cb9-b2c7-75dc7aec6b3b). [↑](#footnote-ref-3)