**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

Ekonomikos, finansų ir biudžeto komitetui

**DĖL PLUNGĖS RAJONO SAVIVALDYBĖS IR SOCIALINIO BŪSTO NUOMOS MOKESČIO**

2024 m. gegužės 15 d.

Plungė

Plungės rajono savivaldybės ir socialinio būsto fondą sudaro 279 būstai. 49 savivaldybės būstai yra išnuomoti nuomininkams iki 2003 m. pagal LR gyventojų apsirūpinimo gyvenamosiomis patalpomis įstatymą (įstatymo redakcija nebegalioja), 197 socialiniai būstai nuomojami socialinio būsto nuomos sąlygomis pagal LR paramos būstui įsigyti ar išsinuomoti įstatymą, o 30 savivaldybės būstų bendrabučio kambariuose išnuomoti laikinai apgyvendinti asmenis ir šeimas, kol laukia socialinio būsto eilėje. 2024 m. gegužės 1 d. Plungės rajono savivaldybėje socialinio būsto eilėje laukė 174 šeimos (307 asmenys).

Savivaldybės ir socialinio būsto nuomos mokestis apskaičiuojamas vadovaujantis Socialinio būsto ir kito savivaldybės būsto nuomos mokesčių apskaičiavimo metodika, patvirtinta Lietuvos Respublikos Vyriausybės 2001 m. balandžio 25 d. nutarimu Nr. 472 (2014 m. gruodžio 23 d. nutarimo Nr. 1487 redakcija) „Dėl socialinio būsto ir kito savivaldybės būsto nuomos mokesčių apskaičiavimo metodikos patvirtinimo“ (toliau – Metodika).

Plungės rajono savivaldybės taryba 2021 m. sausio 28 d. priėmė sprendimą dėl rinkos pataisos koeficiento pakeitimo (nustatytas R – 5), Plungės rajono savivaldybės administracija perskaičiavo Savivaldybės būstų ir socialinių būstų nuomos dydžius, kurie įsigaliojo nuo 2021 m. balandžio 1 d.

Vadovaujantis Metodika, apskaičiuojant Savivaldybės ir socialinio būsto nuomos mokesčius, nuomos mokesčio dydį įtakoja VĮ Registrų centro direktoriaus įsakymu patvirtinti vietovės pataisos koeficientai ir gyvenamųjų pastatų vieno kubinio metro vidutinės statybos vertės, kurios kiekvienų metų sausio 1 d. įsigalioja naujos.

Aptarimo tikslas yra pateikti perskaičiuotus Savivaldybės ir socialinio būsto nuomos mokesčius, taikant nuo 2024 m. sausio 1 d. įsigaliojusius VĮ Registrų centro direktoriaus įsakymu patvirtintus vietovės pataisos koeficientus ir gyvenamųjų pastatų vieno kubinio metro vidutinės statybos vertes (pridedami Savivaldybės ir socialinio būsto perskaičiuoti nuomos mokesčiai).

Pastebėtina, kad perskaičiavus Savivaldybės būsto nuomos mokesčius taikant galiojantį rinkos pataisos koeficientą R – 5, nuomos mokesčio dydis išauga daugiau kaip 100 proc. ir viršija rinkoje nuomojamo būsto nuomos mokesčio dydį. Išanalizavus kaimyninių savivaldybių patvirtintus rinkos pataisos koeficientus, pastebėta, kad koeficientų dydžiai svyruoja nuo 2 iki 7:

* Telšių rajono savivaldybė – 6;
* Kretingos rajono savivaldybė – 2;
* Rietavo savivaldybė – 2;
* Mažeikių rajono savivaldybė – 3;
* Tauragės rajono savivaldybė – 7.

Plungės rajono savivaldybės administracija siūlo:

1. Sumažinti rinkos pataisos koeficientą R ir nustatyti R-3, užtikrinant, kad Savivaldybės būsto nuomos mokesčio dydis atitiktų rinkoje nuomojamo būsto nuomos mokesčio dydį.

Vyr. specialistė Neringa Žilienė