**Projektas**

|  |
| --- |
| **PLUNGĖS RAJONO SAVIVALDYBĖS  TARYBA** |
| **SPRENDIMAS** |
| **DĖL PLUNGĖS RAJONO SAVIVALDYBĖS KELEIVINIO KELIŲ TRANSPORTO VIEŠOSIOS PASLAUGOS TEIKIMO VIETINIO REGULIARAUS SUSISIEKIMO MARŠRUTAIS POREIKIO NUSTATYMO TVARKOS APRAŠO PATVIRTINIMO** |
| 2024 m. gegužės 30 d. Nr. T1- |
| Plungė  Vadovaudamasi Lietuvos Respublikos vietos savivaldos įstatymo 6 straipsnio 33 punktu, 15 straipsnio 4 dalimi, Lietuvos Respublikos kelių transporto kodekso 171 straipsnio 2 dalimi, Plungės rajono savivaldybės taryba n u s p r e n d ž i a:  Patvirtinti Plungės rajono savivaldybės keleivinio kelių transporto viešosios paslaugos teikimo vietinio reguliaraus susisiekimo maršrutais poreikio nustatymo tvarkos aprašą (pridedama).  Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.  Savivaldybės meras |

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Vietos ūkio skyriaus vedėja Odeta Petkuvienė

Teisės, personalo ir civilinės metrikacijos skyriaus vedėjas Vytautas Tumas

Teisės, personalo ir civilinės metrikacijos skyriaus patarėja Donata Norvaišienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Vietos ūkio skyriaus vedėjo pavaduotojas Arvydas Liutika

PATVIRTINTA

Plungės rajono savivaldybės

tarybos 2024 m. gegužės 30 d.

sprendimu Nr. T1-

**PLUNGĖS RAJONO SAVIVALDYBĖS KELEIVINIO KELIŲ TRANSPORTO VIEŠOSIOS PASLAUGOS TEIKIMO VIETINIO REGULIARAUS SUSISIEKIMO MARŠRUTAIS POREIKIO NUSTATYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Plungės rajono savivaldybės keleivinio kelių transporto viešosios paslaugos teikimo vietinio reguliaraus susisiekimo maršrutais poreikio nustatymo tvarkos aprašas (toliau – Tvarkos aprašas) reglamentuoja Plungės rajono savivaldybės (toliau – Savivaldybė) keleivinio kelių transporto viešosios paslaugos vietinio (miesto ir priemiestinio) reguliaraus susisiekimo naujų, esamų maršrutų keitimo bei panaikinimo poreikio nustatymo tvarką, kuri užtikrintų Savivaldybės gyventojų susisiekimą bei Savivaldybės biudžeto lėšų, skirtų vežėjų išlaidų, patirtų teikiant Savivaldybei keleivinio kelių transporto viešąsias paslaugas, kompensavimui, efektyvų naudojimą.

2. Tvarkos apraše vartojamos sąvokos suprantamos taip, kaip apibrėžta Lietuvos Respublikos kelių transporto kodekse ir Lietuvos Respublikos saugaus eismo automobilių keliais įstatyme.

**II SKYRIUS**

**VIEŠŲJŲ PASLAUGŲ TEIKIMO VIETINIO SUSISIEKIMO MARŠRUTAIS POREIKIO NUSTATYMO TVARKA**

3. Keleivių vežimas visais Savivaldybės maršrutais gali būti nustatomas tik tomis gatvėmis ir keliais, kurie atitinka reikalavimus gatvėms ir keliams, kuriais vyksta reguliarus keleivinio transporto eismas, patvirtintais Lietuvos Respublikos susisiekimo ministro 2011 m. lapkričio 29 d. įsakymu Nr. 3-747 „Dėl Reikalavimų gatvėms ir keliams, kuriais vyksta reguliarusis keleivinio transporto eismas, patvirtinimo“.

4. Savivaldybė užtikrina bendrus interesus tenkinančių keleivinio kelių transporto viešųjų paslaugų vietinio susisiekimo maršrutais teikimą.

5. Maršrutų poreikį nagrinėja Savivaldybės mero potvarkiu sudaryta Plungės rajono savivaldybės vietinio susisiekimo miesto ir priemiesčio autobusų maršrutų tikslinimo komisija, (toliau – Komisija), kuri:

5.1. užtikrina, kad kuo mažesnėmis sąnaudomis atskiras maršrutas ir bendras maršrutų tinklas užtikrintų nepertraukiamą ir sklandų keleivių vežimo paslaugos Savivaldybei teikimą;

5.2. išnagrinėja gyventojų, organizacijų, bendruomenių ir t. t. pateiktus prašymus (atliktas apklausas ir kt.) dėl naujų ir / ar jau esamų vietinio priemiestinio keleivių vežimo maršrutų reikalingumo, įvertina jų naudą Savivaldybės gyventojams, nustato maršruto vykimo intensyvumą (savaitės dienomis), išvykimo laiką (valandų ir minučių tikslumu) bei preliminariai apskaičiuoja maršrutui reikalingų lėšų poreikį iš Savivaldybės biudžeto ir t. t.;

5.3. pateikia Savivaldybės merui arba jo įgaliotam Savivaldybės administracijos direktoriui pasiūlymus ir išvadas dėl naujų ir / ar jau vykdomų vietinio priemiestinio keleivių vežimo maršrutų reikalingumo Savivaldybės gyventojams.

6. Galutinis sprendimas dėl komisijos pateiktų siūlymų ir išvadų priimamas Savivaldybės mero potvarkiu arba jo įgalioto Savivaldybės administracijos direktoriaus įsakymu.

7. Nustatomi nauji maršrutai arba esantys keičiami, jei netenkinama keleivių paklausa arba paklausa tenkinama, tačiau važiavimo sąlygos yra netinkamos (keleiviai netelpa į transporto priemones).

8. Nauji maršrutai nustatomi, jei keleivių susisiekimo negalima užtikrinti pakeičiant vežimo esamais maršrutais sąlygas (trasą, dažnį, laiką, transporto priemonių talpą).

9. Keičiant esamus maršrutus turi būti atsižvelgta į interesus vežėjų, vežančių keleivius esamais maršrutais.

10. Planuojamų arba keičiamų maršrutų reisai turi būti priderinti prie esamų maršrutų reisų taip, kad transporto priemonių eismo intervalai atitiktų keleivių srautus.

11. Naujų maršrutų nustatymas arba esamų keitimas gali būti vertinamas, jei Savivaldybei daugiau kaip 1 asmuo pateikia rašytinį prašymą, kuriame nurodytas naujo maršruto nustatymo arba esamo keitimo poreikis, vietovė (nuo kur iki kur), laikas, savaitės ar mėnesio dienos, dažnumas, kita papildoma aktuali informacija.

12. Maršrutas gali būti naikinamas arba keičiamas (trasa, dažnis, laikas, transporto priemonių talpa), jei juo per mėnesį važiuoja vidutiniškai 10 keleivių (skaičiuojamas ne mažiau kaip paskutinių 6 mėnesių vidurkis).

13. Savivaldybės meras arba jo įgaliotas Savivaldybės administracijos direktorius, prieš nustatydamas arba keisdamas maršrutą, jo tvarkaraščio projektą ir planuojamą maršrutas trasą privalo iš anksto suderinti su Savivaldybės, per kurios teritoriją numatomas maršrutas, institucija arba jos įgaliota įstaiga.

**III SKYRIUS**

**BAIGIAMOSIOS NUOSTATOS**

14. Šio Tvarkos aprašo įgyvendinimo kontrolę vykdo Savivaldybės kontrolės ir audito tarnyba.

15. Šis Tvarkos aprašas gali būti keičiamas, papildomas ar pripažįstamas netekus galios Savivaldybės tarybos sprendimu.

16. Asmenys pažeidę šio Tvarkos aprašo nuostatas atsako Lietuvos Respublikos teisės aktų nustatyta tvarka.

17. Priimami sprendimai pagal šį tvarkos aprašą gali būti skundžiami Lietuvos Respublikos viešojo administravimo įstatymo nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_

**Vietos ūkio skyrius**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS KELEIVINIO KELIŲ TRANSPORTO VIEŠOSIOS PASLAUGOS TEIKIMO VIETINIO REGULIARAUS SUSISIEKIMO MARŠRUTAIS POREIKIO NUSTATYMO TVARKOS APRAŠO PATVIRTINIMO“**

2024 m. gegužės 13 d.

Plungė

**1. Parengto sprendimo projekto tikslai, uždaviniai.**

Tikslas – patvirtinti Plungės rajono savivaldybės keleivinio kelių transporto viešosios paslaugos teikimo vietinio reguliaraus susisiekimo maršrutais poreikio nustatymo tvarkos aprašą (toliau – Aprašas).

Apraše detaliai išvardintos atliekamos procedūros, kurios sudarytos vadovaujantis teisės aktais.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Šiuo metu Plungės rajono savivaldybės taryba (toliau – Savivaldybės taryba) nėra patvirtinusi Plungės rajono savivaldybės keleivinio kelių transporto viešosios paslaugos teikimo vietinio reguliaraus susisiekimo maršrutais poreikio nustatymo tvarkos aprašo. Vadovaujamasi Lietuvos Respublikos kelių transporto kodekso 171 straipsnio „Viešųjų paslaugų organizavimas“ 2 dalimi.

**3. Kodėl būtina priimti sprendimą, kokių pozityvių rezultatų laukiama.**

Savivaldybės tarybai priėmus sprendimą bus įgyvendintos Lietuvos Respublikos kelių transporto kodekso 171 straipsnio 2 dalies nuostatos.

**4. Lėšų poreikis ir finansavimo šaltiniai.**

UAB „Plungės autobusų parkas“ nemokamo keleivių ir bagažo vežimo paslaugos finansuojamos iš Savivaldybės biudžete numatytų lėšų.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Neteikiama.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Neteikiamas.

**7. Sprendimo projekto antikorupcinis vertinimas.**

Vertinimas atliekamas vadovaujantis Lietuvos Respublikos korupcijos prevencijos įstatymo 8 straipsnio 1 dalies 6 punktu.

**8. Nurodyti, kieno iniciatyva sprendimo projektas yra parengtas.**

Vietos ūkio skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

UAB „Plungės autobusų parkas“, Vietos ūkio skyriui ir Buhalterinės apskaitos skyriui.

**11. Kita svarbi informacija.**

**12.** **Numatomo teisinio reguliavimo poveikio vertinimas**\*

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Vietos ūkio skyriaus vedėjo pavaduotojas Arvydas Liutika